☼ Skrivnost #6: Česa ne smeš početi?

Pomembno je, da v predstavitvenem stavku ne uporabljaš prežvečenih fraz, kot so “V dvoje je lepše”, “Iščem žensko za prijetna srečanja”, “Vprašaj me in povem ti več”, “Sem ljubitelj narave in iščem prijateljico za skupne izlete” ipd.

Vse to je tako nezanimivo in dolgočasno, da uspeha skoraj zagotovo ne bo. Ne zato, ker takšni opisi niso resnični, temveč zato, ker jih je na tisoče in so zato nevidni ter bodo med več kot 100.000 profili zagotovo spregledani.

Pogoste napake pri predstavitvah

Ne porabi vseh 200 znakov, ki jih imaš na voljo v predstavitvenem opisu, ker bo vse skupaj hitro preveč dolgovezno. Izjema so predstavitveni opisi, ki so zelo kreativni in pritegnejo bralca(ko), da jih prebere v celoti.

Ne piši v angleščini, sploh ne odlomkov ali refrenov pesmi, ker s tem poveš samo to, da nimaš kaj povedati o sebi. Žal.

Ne postavljaj se v pasivno vlogo “Klikni me in povem ti vse” ali “Pustimo se presenetiti” ipd. Zakaj bi nekdo začel s komunikacijo s tako osebo, ko pa številni drugi dajo odlične iztočnice za pogovor v svojem predstavitvenem stavku?

Pazi na konsistentnost oglasa! Če je tvoje uporabniško ime “Roker69”, v profilu piše, da si vedno nasmejan športnik, na sliki se pa držiš skrajno resno v kravati, potem je očitno, da nekaj ni v redu s teboj. Vsi trije elementi se morajo povezovati v smiselno celoto.

Slovnične napake v profilu! Če nisi sposoben(a) napisati desetih besed brez treh slovničnih napak, bo to pri številnih uporabnikih (še bolj pri uporabnicah) naletelo na odpor = rubrika “odpisani”. Potrudi se, preveri izgled svojega profila in odpravi napake, preden ga pustiš za daljši čas na ogled.

Nadaljuj na naslednjo skrivnost Fotografija ali izberi svojo skrivnost TUKAJ.