☼ Skrivnost #4: Če želim premagati konkurenco, rabim odličen profil

Nazaj k profilom uporabnikov! Ob pregledovanju številnih oglasov sem opazil še nekaj precej mučnega: “Uf, kakšna konkurenca!”.

Ne bi verjel, če ne bi videl, kako so na videz robustni možakarji, ki si jih lahko predstavljam le na hokejski tekmi in s steklenico Laškega, izlili na ekran pol sonetnega venca, zapeljivo nagovarjali dekleta in se sploh cedili od sladkega in žlahtnega …

Ko sem to videl, sem hitro spremenil svoj profil in iskal različne načine, da bi nekako izstopal – s fotografijo in predstavitvijo. Če si izgubljen v množici podobnih oglasov ali pa celo nimaš fotke, je jasno, da bo tvoj uspeh manjši.

V bistvu gre za marketing. Glp, v resnici si kot zobna pasta v Mercatorju in od embalaže je odvisno, ali se bo kdo zagledal vate, te kliknil in rekel: “Živjo”.

Po drugi strani pa, če pretiravaš, dobiš očitno defekten profil, ki izdaja pametnjakoviča in samovšečneža, ki tudi nima dosti šans pri dekletih. Svoje bogate izkušnje na to temo sem strnil v naslednji članek.

Nadaljuj na naslednjo skrivnost Odličen profil, ki pritegne, vsebuje … ali izberi svojo skrivnost TUKAJ.